Държавен вестник, бр. 12, 2021 г., стр. 141

БРОЙ  12	
Д Ъ Р Ж А В Е Н  В Е С Т Н И К 	
СТР.  141  
МИНИСТЕРСТВО 
 НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
НАРЕДБА № РД-02-20-2 
от 26 януари 2021 г.
за определяне на изискванията за достъпност 
и универсален дизайн на елементите на до- 
стъпната среда в урбанизираната територия 
и на сградите и съоръженията
Ч А С Т  П Ъ Р В А
ОБЩИ ПОЛОЖЕНИЯ
Чл. 1. (1) С наредбата се определят прави-
лата, нормите и нормативите (минималните 
стандарти) за достъпност и универсален 
дизайн на елементите на достъпната среда 
в урбанизираната територия и на сградите 
и съоръженията. Изискванията на наредбата 
се прилагат при проектирането и изпълне-
нието на елементите на достъпната среда в 
урбанизираната територия и в сградите и 
съоръженията за осигуряване на достъпна 
архитектурна среда за цялото население, като 
се отчитат и специфичните нужди на хората 
с намалена подвижност, в т.ч. на хората с 
увреждания.
(2) Наредбата се прилага едновременно 
с изискванията на нормативните актове за 
обема и съдържанието на устройствените пла-
нове и инвестиционните проекти, правилата 
и нормативите за устройство на територията 
и на нормативните актове и техническите 
спецификации за проектиране и изпълнение 
на строежите.
(3) Елементите на достъпната среда в 
урбанизираните територии, сградите и съ-
оръженията се проектират и изпълняват в 
съответствие с изискванията на тази на-
редба, като се комбинират в зависимост от 
конкретните условия така, че да се осигури 
универсален дизайн на средата, без да се 
налага допълнително адаптиране за нейно-
то свободно ползване в максимална степен 
от цялото население, като се отчитат и 
специфичните нужди на хората с намалена 
подвижност. Универсален дизайн на среда-
та се осигурява с проектното решение при 
спазване най-малко на следните принципи:
1. свободно (независимо) ползване на 
средата от хора с намалена подвижност с 
различни затруднения;
2. приспособимост на средата така, че да 
е пригодена към голям обхват от дейности;
3. средата е лесна за разбиране независимо 
от уменията, знанията, езиковата принад-
лежност или нивото на концентрация на 
ползващите я хора;
4. средата дава ясна осезаема информация 
на ползващите я хора независимо от околни-
те условия или сензорните им затруднения;
5. минимизиране на опасните зони и 
опасностите от случайни инциденти;
6. осигуряване на ефективно и комфортно 
ползване на средата с минимални усилия;
7. осигуряване на подходящи размери и 
пространство за подход, достигане и управ- 
ление на средата съобразно фиг. 1, 2, 3 и 
4 и независимо от възрастта, височината, 
състоянието или мобилността на хората.
Чл. 2. (1) Съществуващи елементи на дос-
тъпната среда в урбанизираната територия, 
определени в чл. 53, ал. 2, т. 1 от Закона за 
хората с увреждания (ЗХУ), и съществуващи 
сгради и съоръжения за обществено обслуж-
ване, определени в чл. 53, ал. 2, т. 2 ЗХУ, се 
привеждат в съответствие с изискванията за 
достъпност на наредбата при извършване на 
техни реконструкции, основни обновявания, 
основни ремонти, преустройства, промяна 
на предназначение, пристроявания и над-
строявания. 
(2) При разработване на инвестиционен 
проект на строежите по ал. 1, вкл. на само- 
стоятелни обекти за обществено обслужване в 
сградите и съоръженията, се извършва оцен-
ка на достъпността за тяхното съответствие 
с изискванията на тази наредба, освен ако 
такава оценка вече не е изготвена в резултат 
на обследването по реда на наредбата по 
чл. 176а, ал. 6 от Закона за устройство на 
територията (ЗУТ). Техническите мерки за 
привеждане на съществуващите елементи на 
достъпната среда в урбанизираната територия 
и на съществуващи сгради и съоръжения в 
съответствие с изискванията на наредбата се 
определят и доказват мотивирано с инвес-
тиционния проект, изготвен по реда на ЗУТ, 
въз основа на резултатите от извършената 
оценка за достъпност. 
(3) В случаите по ал. 1, когато за отделни 
съществуващи елементи на достъпната среда 
в урбанизираната територия и в съществу-
ващи сгради и съоръжения за обществено 
обслужване, вкл. самостоятелни обекти за об-
ществено обслужване в сгради и съоръжения, 
не могат да се спазят изцяло изискванията 
за достъпност на наредбата и принципите 
за универсален дизайн, се прилага разпоред-
бата на чл. 57, ал. 2 ЗХУ и изискванията на 
наредбата се осигуряват, доколкото това не 
обременява излишно и непропорционално и 
е технически възможно, без да се намаляват 
проектните експлоатационни показатели на 
строежа, в т.ч. механично съпротивление, ус-
тойчивост и дълготрайност на конструкцията 
и на земната основа при експлоатационни и 
сеизмични натоварвания.
(4) Преди планиране на текущи ремонти 
на съществуващи елементи на достъпната 
среда в урбанизираната територия, сградите 
и съоръженията по чл. 53, ал. 2, т. 1 и 2 от 
ЗХУ се извършва оценка за достъпност, с